V nedeľu 16. novembra sa v Starej Ľubovni uskutočnilo 1. kolo Majstrovstiev Tatranskej únie v karate. Zastúpenie karatistov z Central karate klubu Poprad si domov odnieslo z tejto súťaže spolu 22 medailí (9 zlatých, 9 strieborných, 4 bronzové) a v úspešnosti klubov skončili celkovo na 4. mieste.
POPRAD. Prvá časť súťaže sa skladala z disciplíny kata. V kategórii kata starší žiaci sa na 3. mieste umiestnil Branislav Dudek a v kategórii kata kadeti si celý stupienok víťazov vybojovali centralisti a to v zložení: na tretích miestach sa umiestnili Andrej Skokan a Matej Kordovaník, na druhom mieste Peter Lacko a prvenstvo si vybojoval Jozef Jacob Jurčík.
V kategórii mladších žiačok zlato putovalo Ine Paľovej. V kategórii kata mladšie dorastenky sa vo finále opäť stretli centralistky, kde napokon na druhom mieste skončila Zoja Paľová a zlatú medailu si vybojovala Nikola Bušovská. V najstaršej kategórii kata kadetky sa na 3. mieste umiestnila Ema Paľová a na 1. mieste skončila Nadja Moncoľová.
Súťaž pokračovala športovými zápasmi kumite. V najmladšej kategórii mladší žiaci do 32 kg sa do finále prebojoval Marek Cerva, ale skončil napokon na 2. mieste. V staršej kategórii kumite starší žiaci do 30 kg si suverénne vybojoval zlatú medailu Branislav Dudek.
V kategórii kumite mladší dorastenci do 40 kg sa vo finále pokúšal o zlato Michal Dunaj Jurčo, ale, žiaľ, si musel napokon domov odniesť striebornú medailu. V kategórii kadeti do 52 kg si zlatú medailu do zbierky odniesol Michal Budziňák. V kategórii kadeti do 63 kg si pozíciu druhého miesta vybojoval Jozef Jacob Jurčík.
V kategórii kadeti do 70 kg patrilo finále znova Centralistom, kde napokon Peter Lacko kategóriu zvíťazil a domov mu putovala zlatá medaila a Matej Kordovaník skončil na druhom mieste. O poslednú mužskú medailu sa postaral Andrej Skokan v kategórii kumite kadeti nad 70 kg, kde po finálovom zápase skončil na krásnom druhom mieste.
Dievčatá z Central karate klubu taktiež ukázali, že vedia bojovať a to hneď v prvej kategórii kumite mladšie dorastenky do 50 kg si zlato vybojovala Nikola Bušovská. V tej istej kategórii, ale nad 50 kg sa na 2. mieste umiestnila Katarína Dudeková.
V kategórii kumite kadetky do 47 kg si ďalšie zlato do zbierky odniesla už spomínaná Nadja Moncoľová a v kategórii kadetky nad 54 kg sa na druhom mieste umiestnila Rachel Muranicová.